《下江》
宋代·董嗣杲

下江值云簇，水色透沙清。
挂席风势烈，两岸无人行。
野市门多关，久绝鸡犬声。
时势驱之然，茫昧嗟予生。
兴怀孤山人，种梅千古名。
浮荣梦幻耳，世事春云轻。
邻船羞小鲜，佐以红酒烹。
欣然暖曲身，慨此奔走情。
退省毋悠悠，进寸徒营营。
拄笏看西山，归来有时成。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。